Κάρολος Χάουαρντ (αξιωματικός Βρετανικού Στρατού)

Ο στρατηγός σερ Κάρολος Χάουαρντ, αγγλ.: sir Charles Howard Κ.Β. ( 1696 – 26 Αυγούστου 1765 ) ήταν αξιωματικός του Βρετανικού Στρατού και πολιτικός.

 Ο βίος του 
Ήταν ο 2ος γιος του Καρόλου 3ου κόμη του Κάρλαϊλ και της λαίδης Άννας ντε Βιρ Κάπελ, κόρης του 1ου κόμη του Έσσεξ.  Ο Χάουαρντ ήταν Ακόλουθος του Κοιτώνος από το 1714 έως το 1727  και Μέλος του Κοινοβουλίου (MP) για το Κάρλαϊλ από το 1727 έως το 1761. 

 Στρατιωτική σταδιοδρομία 
Στις 10 Απριλίου 1715 προήχθη σε σημαιοφόρο στο 2ο Σύνταγμα Φρουρών Πεζικού. Στις 10 Ιουνίου 1717 προήχθη σε λοχαγό ενός λόχου του 16ου Συντάγματος Πεζικού. Μετατέθηκε για λίγο στους Δραγώνους του Γουίν, και στις 21 Απριλίου 1719 επέστρεψε στο 2ο Σύνταγμα Φρουρών Πεζικού ως λοχαγός ενός λόχου και αντισυνταγματάρχης στον Στρατό.  Το 1725 ο Χάουαρντ διορίστηκε αντι-κυβερνήτης του Κάρλιλ και το 1734 συνταγματάρχης και υπασπιστής του βασιλιά Γεωργίου Β' της Μεγάλης Βρετανίας.  Το 1738 ανέλαβε τη διοίκηση του 19ου Συντάγματος Πεζικού, το οποίο υπό τις διοίκησή του έγινε γνωστό ως "Οι Πράσινοι Χάουαρντ".  Το Σύνταγμά του συμμετείχε στον Πόλεμο της Αυστριακής Διαδοχής, και το 1742 ο Χάουαρντ έγινε ταξίαρχος.  Διοίκησε μία ταξιαρχία στη Μάχη του Ντέτινγκεν το 1743, και ως αποτέλεσμα προήχθη σε υποστράτηγο μία εβδομάδα αργότερα.  Πολέμησε στη Μάχη του Φοντενουά το 1745,  και διοικούσε το Βρετανικό Πεζικό στη Μάχη του Ροκού το 1746.  In 1738, he received the command of the 19th Regiment of Foot, which under him became known as The Green Howards. Χειροτονήθηκε σε υποστράτηγο τις ημέρες μετά τη Μάχη του Βαλ το 1747. 

 Μετά τον πόλεμο 
Μετά τον πόλεμο, ο Χάουαρντ μετατέθηκε στο 3ο Σύνταγμα Δραγώνων Φρουρών το 1748  και το 1765, τρεις μήνες πριν από το τέλος του, προήχθη στον βαθμό του στρατηγού. 

Απεβίωσε στο Μπαθ του Σόμερσετ, και είναι θαμμένος στο Μαυσωλείο, στο Κάστρο Χάουαρντ.  Ανύπαντρος, η διαθήκη του αναφέρει δύο νόθα παιδιά:
 Γουλιέλμος, λοχαγός στο Σύνταγμα του υποστράτηγου Μπρούντενελ.
 Ελεονώρα, παντρεύτηκε τον Ιωάννη Ντάλριμπλ του Σαιντ Τζέιμς του Γουέστμινστερ, esquire το 1765.

 Αναφορές 

Κατηγορία:Οικογένεια Χάουαρντ (αγγλική αριστοκρατία)